  Виталий Пронин Д. ЛивановРоссия Федерациысь дышетонъя но тодосъя министр Дмитрий Ливанов ӵектӥз эскерыны ЕГЭ сяна вылӥ дышетсконние пырыны мылкыд карисьёслэсь портфолиозэс но аттестатэзъя шоро-куспо оценказэс. Со шуиз, спортэн, тодосэн, творчествоен вырись егитъёслэсь вормонъёссэс но лыдэ басьтоно луоз.Министр пусйиз, али дыре воштӥськонъёс пыртэмын ӧвӧл, но ужкагазэз кутыны быгатозы куарусёнэ.Д. Ливановлэн верамезъя, вузъёсысь куд-ог специалистъёсты (экономистъёсты, менеджеръёсты, калыкен кусып возёнъя ӧнерчиосты) дасясь факультетъёсын бюджет интыос кулэсмозы.Д. Ливановлэн вераськиз ЕГЭ сётонэн герӟаськем скандалъёс пумысен. Странаысь тросаз улосъёсын кун экзаменэз сётон дыръя правилоосты тӥян учыръёс пусъемын. Министрлэн верамезъя, таӵе учыръёс сэрен дышетскисьёслэсь тодон-валанзэс дунъяны луонлык ӧз ышы. ЕГЭ-лэсь уз куштӥське, но сочинение гожтонэз выльысь программае берыктыны луоз, ивортэ rbc.ru.Туспуктэмез: ria.ru  